PATVIRTINTA

Plungės rajono savivaldybės

mero 2025 sausio ...... d.

potvarkiu Nr. PE- ............

**SAVIVALDYBĖS ĮMONĖS**

**„PLUNGĖS BŪSTAS“**

**ĮSTATAI**

1. **BENDROSIOS NUOSTATOS**

1. Savivaldybės įmonė „Plungės būstas“ (toliau - Įmonė) yra Plungės rajono savivaldybės įmonė, kuri nuosavybės teise priklauso Plungės rajono savivaldybei ir kuri jai perduotą bei jos įgytą turtą valdo, naudoja ir juo disponuoja patikėjimo teise. Sutrumpintas Įmonės pavadinimas - SĮ „Plungės būstas“. Įmonės teisinė forma yra savivaldybės įmonė.

2. Įmonė yra ribotos civilinės atsakomybės viešasis juridinis asmuo.

3. Įmonė savo veikloje vadovaujasi Lietuvos Respublikos Konstitucija, Lietuvos Respublikos civiliniu kodeksu, Lietuvos Respublikos valstybės ir savivaldybės įmonių įstatymu (toliau - Įstatymas), kitais teisės aktais bei šiais įstatais.

4. Įmonės veiklos laikotarpis neribotas.

1. **ĮMONĖS VEIKLA**

5. Įmonė gali turėti ir įgyti tik tokias civilines teises ir pareigas, kurios neprieštarauja įmonės įstatams ir jos veiklos tikslams.

6. Įmonė įgyja civilines teises, prisiima civilines pareigas ir jas įgyvendina per Įmonės vadovą. Įmonė negali įgyti civilinių teisių ir pareigų per Įmonės savininką (Plungės rajono savivaldybę) ar Įmonės savininko teises ir pareigas įgyvendinančią instituciją (Plungės rajono savivaldybės vykdomąją instituciją).

7. Įmonės veiklos tikslams įgyvendinti rengiama įmonės veiklos strategija ne trumpesniam, kaip 4 metų laikotarpiui.

8. Įmonei draudžiama būti juridinių asmenų dalyve.

9. Įmonė gali nustatyti savo produkcijos bei teikiamų paslaugų kainas ir tarifus, išskyrus atvejus, kai juos įstatymų nustatyta tvarka nustato Vyriausybė, Plungės rajono savivaldybės taryba ar kita įstatymų nustatyta institucija.

10. Įmonės buveinėje saugomi dokumentai ir kita informacija apie Įmonės turtą bei veiklą.

11. Įmonės tikslas – teikti daugiabučių gyvenamųjų namų administravimo, techninės priežiūros, Savivaldybei nuosavybės teise priklausančių būstų administravimo ir priežiūros paslaugas; vykdyti daugiabučių gyvenamųjų namų atnaujinimo (modernizavimo) administratoriaus pareigas; teikti patalpų nuomos viešąsias paslaugas ir vykdyti Savivaldybės socialinio būsto fondo gyvenamųjų patalpų ir bendrųjų objektų administravimą; teikti viešąsias paslaugas ir vykdyti kitą veiklą siekiant tenkinti viešuosius interesus.

12. Įmonės vieši pranešimai, kurių privalomą skelbimą nustato Lietuvos Respublikos civilinis kodeksas ir Įstatymas, skelbiami elektroniniame leidinyje viešiems pranešimams skelbti, kurį Vyriausybės nustatyta tvarka leidžia juridinių asmenų registro tvarkytojas.

13. Pagrindinės įmonės veiklos rūšys:

|  |  |
| --- | --- |
| Veiklos kodas | Veiklos rūšis |
| 33.13.00 | Elektroninės ir optinės įrangos remontas ir techninė priežiūra |
| 33.14.00 | Elektros įrangos remontas ir techninė priežiūra |
| 35.12.00 | Elektros gamyba iš atsinaujinančiųjų energijos šaltinių |
| 35.13.00 | Elektros perdavimas |
| 35.14.00 | Elektros paskirstymas |
| 35.15.00 | Elektros pardavimas |
| 35.16.00 | Elektros energijos kaupimas. |
| 37.00.00 | Nuotekų valymas |
| 38.11.00 | Nepavojingų atliekų surinkimas |
| 41.00 | Gyvenamųjų ir negyvenamųjų pastatų statyba |
| 41.00.10 | Naujų pastatų statyba |
| 41.00.20 | Pastatų remontas ir renovacija |
| 43.1 | Statinių nugriovimas ir statybvietės paruošimas |
| 43.11.00 | Statinių nugriovimas |
| 43.12 | Statybvietės paruošimas |
| 43.12.20 | Žemės darbai statybos aikštelėse |
| 43.12.90 | Kiti statybvietės paruošiamieji darbai |
| 43.2 | Elektros, vandentiekio ir kitos įrangos įrengimas |
| 43.21 | Elektros sistemų įrengimas |
| 43.21.10 | Pastatų ir statinių elektros tinklų įrengimas |
| 43.21.90 | Kitų elektros sistemų įrengimas |
| 43.22.00 | Vandentiekio, šildymo ir oro kondicionavimo sistemų įrengimas |
| 43.23.00 | Izoliacijos įrengimas |
| 43.24.00 | Kitos įrangos įrengimas |
| 43.3 | Statybos baigimas ir apdaila |
| 43.31.00 | Tinkavimas |
| 43.32.00 | Staliaus dirbinių įrengimas |
| 43.33.00 | Grindų ir sienų dengimas |
| 43.34.00 | Dažymas ir stiklinimas |
| 43.35.00 | Kiti statybos baigiamieji ir apdailos darbai |
| 43.41.00 | Stogų dengimas |
| 43.42.00 | Kita, niekur kitur, nepriskirta, specializuota pastatų statybos veikla |
| 43.91.00 | Akmenų ir plytų mūrijimo veikla |
| 52.21.10 | Automobilių stovėjimo aikštelių eksploatavimas |
| 63.10.00 | Kompiuterijos infrastruktūros, duomenų apdorojimo, interneto serverių paslaugų (prieglobos) ir susijusi veikla |
| 63.92.00 | Kita informacinių paslaugų veikla |
| 64 | Finansinių paslaugų veikla, išskyrus draudimą ir pensijų lėšų kaupimą |
| 64.19.00 | Kitas piniginis tarpininkavimas |
| 68 | Nekilnojamojo turto operacijos |
| 68.11.00 | Nuosavo nekilnojamojo turto pirkimas ir pardavimas |
| 68.20.00 | Nuosavo arba nuomojamo nekilnojamo turto nuoma ir eksploatavimas |
| 68.31.00 | Nekilnojamojo turto operacijų tarpininkavimo paslaugų veikla |
| 68.32.90 | Kitos, niekur kitur nepriskirtos, nekilnojamojo turto operacijos už atlygį arba pagal sutartį |
| 80 | Tyrimo ir apsaugos veikla |
| 80.01.00 | Tyrimo ir privačios apsaugos veikla |
| 81.10.00 | Kombinuota patalpų funkcionavimo užtikrinimo veikla |
| 80.09.00 | Niekur kitur nepriskirta apsaugos veikla |
| 81.2 | Valymo veikla |
| 81.21.00 | Paprastasis pastatų valymas |
| 81.22.00 | Kita pastatų ir pramoninio valymo veikla |
| 81.23.00 | Kita valymo veikla |
| 81.30.00 | Kraštovaizdžio tvarkymas |
| 82.10.00 | Įstaigų administracinė ir aptarnavimo veikla |
| 95.10.00 | Kompiuterių ir ryšių įrangos remontas ir techninė priežiūra |

**III. IMONĖS VALDYMAS**

14. Įmonės organai yra:

14.1. Įmonės savininko teises ir pareigas įgyvendinanti institucija - Plungės rajono savivaldybės vykdomoji institucija.

14.2. vienasmenis valdymo organas - Įmonės vadovas.

14.3. Įmonėje kolegialūs organai (valdyba, stebėtojų taryba) nesudaromi.

15. Įmonės savininko teises ir pareigas įgyvendinančios institucijos kompetencija nesiskiria nuo Įstatyme numatytosios šio organo kompetencijos.

16. Įmonės vadovo kompetencija, jo skyrimo ir atšaukimo tvarka nesiskiria nuo Įstatyme numatytosios.

17. Įmonės vadovas negali būti Įmonės vyriausiuoju buhalteriu (buhalteriu).

18. Įmonės vadovas atsako už:

18.1. Įmonės veiklos strategijos projekto parengimą ir jo pateikimą Įmonės savininko teises ir pareigas įgyvendinančiai institucijai;

18.2. Įmonės veiklos organizavimą;

18.3. Pranešimą Įmonės savininko teises ir pareigas įgyvendinančiai institucijai apie įvykius, turinčius esminę reikšmę Įmonės veiklai;

18.4. Įmonės metinių finansinių ataskaitų rinkinio sudarymą ir jo pateikimą kartu su auditoriaus išvada bei audito ataskaita Įmonės savininko teises ir pareigas įgyvendinančiai institucijai tvirtinti per 3 mėnesius nuo finansinių metų pabaigos;

18.5. Įmonės metinių turto įsigijimo ir skolinimosi planų, metinių pajamų ir išlaidų sąmatų sudarymą ir jų pateikimą Įmonės savininko teises ir pareigas įgyvendinančiai institucijai tvirtinti;

18.6. Įmonės vadovybės ataskaitos parengimą;

18.7. Įmonės duomenų ir dokumentų pateikimą juridinių asmenų registrui;

18.8. Įmonės viešų pranešimų paskelbimą;

18.9. dokumentų ir kitos informacijos apie Įmonę saugojimą;

18.10. Įmonės turto valdymą, naudojimą ir disponavimą juo įmonės įstatuose nustatyta tvarka ir sąlygomis;

18.11. kitus veiksmus, nustatytus Įmonės vadovui Įstatyme, kituose teisės aktuose.

**IV. ĮMONĖS SAVININKO PATIKĖJIMO TEISE ĮMONEI PERDUOTO TURTO VALDYMO, NAUDOJIMO, DISPONAVIMO JUO TVARKA IR SĄLYGOS**

19. Įmonei Plungės rajono savivaldybės tarybos sprendimais perduotas ir Įmonės įgytas nuosavybės teise priklauso Plungės rajono savivaldybei.

20. Įmonei gali būti perduodamas bet koks Plungės rajono savivaldybės turtas, kurį pagal Valstybės ir savivaldybių turto valdymo, naudojimo ir disponavimo juo įstatymą galima perduoti Įmonei patikėjimo teise valdyti, naudoti ir juo disponuoti. Turtas perduodamas teisės aktų nustatyta tvarka, turto perdavimo akte nurodant jo balansinę vertę. Perduotą turtą Įmonė valdo, naudoja ir juo disponuoja patikėjimo teise, Plungės rajono savivaldybės tarybos sprendimais nustatyta tvarka, nepažeisdama Įstatymo bei kitų įstatymų ir kitų asmenų teisių bei interesų.

21. Įmonės savininko perduotą turtą Įmonė naudoja šiuose įstatuose nurodytiems Įmonės tikslams pasiekti, nepažeisdama įstatymų ir kitų asmenų teisių bei interesų.

22. Patikėjimo teise į perimamą nekilnojamąjį daiktą registruojama teisės aktų nustatyta tvarka.

**V. BAIGIAMOSIOS NUOSTATOS**

23. Įmonės įstatų keitimo, nuosavo kapitalo, turto ir pelno paskirstymo, veiklos kontrolės, reorganizavimo, pertvarkymo ir likvidavimo tvarkos atitinka Įstatyme numatytąją.

24. Visi kiti įstatuose neaptarti klausimai sprendžiami Lietuvos Respublikos valstybės ir savivaldybės įmonių įstatymo ir kitų Lietuvos Respublikos įstatymų nustatyta tvarka.

Įstatai pasirašyti 2025 m. sausio ....... d. Plungėje

Savivaldybės įmonės „Plungės būstas“ Eugenijus Palubinskas

direktorius